Author: mato
Last saved by: Halic1

Z á p i s n i c a 
zo zasadnutia OZ v Haliči, konaného dňa 19.05.2020

Prítomní:	podľa prezenčnej listiny, ktorá je Prílohou č.1 tejto zápisnice

Otvorenie a schválenie programu
Mimoriadne zasadnutie Obecného zastupiteľstva obce Halič (ďalej len OZ) otvoril a viedol Mgr. Alexander Udvardy, starosta obce (ďalej len starosta), ktorý privítal všetkých prítomných. Skonštatoval, že je prítomných 8 z 9 poslancov OZ,  1 poslanec p. Rehanek sa ospravedlnil a OZ je uznášania schopné.  Za zapisovateľku zo zasadnutia OZ určil Danu Václavíkovú, pracovníčku obce, za overovateľa p. Zdechovana a do návrhovej komisie určil poslanca Ing. Hikkera. Starosta uviedol, že zasadnutie OZ bolo zvolané na základe žiadosti tretiny poslancov o zvolanie zasadnutia OZ a prijatého súhlasného stanoviska z Banskej Bystrice k Územnému plánu obce Halič s jediným bodom programu, ktorý poslanci jednohlasne schválili. 

Uznesenie č. 180/2020  zo dňa 19. 5. 2020
Obecné zastupiteľstvo v Haliči:
A)	Berie na vedomie – starosta určil za zapisovateľku zo zasadnutia OZ pani Danu Václavíkovú – pracovníčku obce,
B)	Berie na vedomie – starosta určil za overovateľa zápisnice poslanca  Jaroslava Zdechovana, do návrhovej komisie určil poslanca Ing. Jána Hikkera,
C)	Schvaľuje program rokovania obecného zastupiteľstva                                                                                                                         
Hlasovanie 8 z 8 za
Uznesenie bolo schválené

PROGRAM:
 
1.	Opätovné prerokovanie a hlasovanie o návrhu Zmeny a doplnku č. 3 k Územnému plánu obce Halič.

Starosta obce informoval poslancov, že dôvod pre ktorý sa stretli tretíkrát poznajú všetci prítomní, privítal p. Kupca, ktorý zmenu územného plánu inicioval. Zároveň vyzval p. Kupca, aby oboznámil prítomných poslancov so svojím zámerom. Pán Kupec sa ospravedlnil, že sa nemohol zúčastniť minulých zastupiteľstiev, na ktorých sa rokovalo o zmene územného plánu, pretože mu v tom zabránili pracovné povinnosti, ktoré súviseli s týmto problémom, avšak bolo potrebné ich vybavovať v iných obciach. Pripomenul, že postúpil všetky kroky,  na spracovanie projektov, so schvaľovacími orgánmi, pričom mu veľmi pomohol pán starosta, za čo sa mu poďakoval. Vysvetlil, že architekt, ktorý sa so zmenou zaoberal, sa snažil , aby neboli nijako poškodení ostatní susedia. Sľúbil pred všetkými prítomnými, že uhradí všetky náklady, spojené so spomínanou zmenou, vrátane nákladov dopracovanie zmeny Územného plánu zóny. Ďalej sľúbil, že by boli zlegalizované prípadné čierne stavby, zveľadil by sa senník. Ďalej pripomenul, že nie je problém, že prístupovú cestu okolo pozemkov, využívajú aj ľudia, ktorí nie sú vlastníci pozemkov, ale problém vidí, že v období sucha im znepríjemňuje život prach z neupraveného povrchu. Starosta vysvetlil, že obec nemôže investovať do cesty, ktorá nepatrí obci, ba čo viac, po právnej stránke cesta neexistuje, jedná sa o ornú pôdu. Bolo by potrebné to vyriešiť výmenou pozemkov a vyňatím pozemku pre cestu v zmysle Územného plánu zóny Halič-Horné pole. 
Poslanec Lukáč poprosil pána Kupca, aby ešte vysvetlil jeho projekt z hľadiska ďalších partnerov, ktorí sú do projektu zainteresovaní.
Pán Kupec povedal, že dotáciu, ktorú má schválenú bude využívať on sám, pretože každý podniká sám za seba. Stavbu bude financovať tiež sám, z príspevku EU, prípadne úverom. Plánuje vybudovať aj pojazdné predajne, ktoré by po celom Slovensku predávali sušené hríby. Poďakoval sa všetkým za pochopenie a prisľúbil, že jeho budúci projekt bude slúžiť nie len jemu samému a určite to bude prínos pre celú obec, ktorú chce reprezentovať.
Keďže prítomní už nemali žiadne otázky dal starosta obce hlasovať.

Uznesenie č. 181/2020 zo dňa 19.5.2020

Obecné zastupiteľstvo v Haliči
A)       s c h v a ľ u j e
Územný plán obce Halič , Zmena a doplnok č. 3
B/        s ú h l a s í                        
so spôsobom vyhodnotenia pripomienok vznesených v rámci prerokovania návrhu Územného plánu obce Halič, Zmena a doplnok č. 3
C/ 	s c h v a ľ u j e
a)	Návrh Územného plánu obce Halič, Zmena a doplnok č. 3 – záväznú časť s regulatívami a verejnoprospešnými stavbami
b)	Všeobecne záväzné nariadenie, ktorým sa podľa Územného plánu obce Halič, Zmena a doplnok č. 3 mení a dopĺňa Všeobecne záväzné nariadenie obce Halič č. 3/2002, ktorým boli vyhlásené záväzné časti Územného plánu obce Halič.
D/        u k l a d á
zabezpečiť vypracovanie ďalších stupňov projektovej dokumentácie pre funkciu - územie bývania vidieckeho. 
Hlasovanie: 	8 z 8 za  
Uznesenie bolo schválené.  (Kvórum potrebné na schválenie uznesenia: 3/5 väčšina prítomných poslancov, t.j. 5 z 8).

Starosta poďakoval poslancom na účasť a ukončil zasadnutie OZ.
V Haliči, 20.05.2020
Zapísala: Dana Václavíková
Overovateľ: Jaroslav Zdechovan

								Mgr. Alexander Udvardy
								        starosta obce